b'\n_START_ARTICLE_\nCasa del Mestre de la Col\xc3\xb2nia G\xc3\xbcell\n_START_SECTION_\nDescripci\xc3\xb3\n_START_PARAGRAPH_\nEs tracta d\'un habitatge que \xc3\xa9s el conjunt o contrapunt del seu edifici complementari, l\'Escola. Est\xc3\xa0 constru\xc3\xaft amb lloseta de pedra i t\xc3\xa9 les obertures, les cantonades, una franja alta i la torratxa remarcats amb ma\xc3\xb3 vist, accentuant encara m\xc3\xa9s la varietat de nivells, terrasses i teulades que li donen una aparen\xc3\xa7a de "castell m\xc3\xa0gic" i emmascarant una senzilla planta en forma de ela. El desnivell del terreny afavoreix el seu aspecte complicat afavorint les diferents escaletes, entrada, comunicaci\xc3\xb3 amb l\'Escola, acc\xc3\xa9s posterior del pati privat al primer pis, i creant una difer\xc3\xa8ncia d\'un pis entre la part de davant i la posterior. Les teulades s\xc3\xb3n teula esmaltada en verd i negre, i a la xemeneia hi ha, en cer\xc3\xa0mica vidriada, la data de construcci\xc3\xb3 (1911). L\'historicisme \xc3\xa9s pal\xc3\xa8s.\n_START_SECTION_\nHist\xc3\xb2ria\n_START_PARAGRAPH_\nAl mes de mar\xc3\xa7 de 1890 es va posar la primera pedra i assenyalaren els fonaments de la nova f\xc3\xa0brica de cot\xc3\xb3 que Eusebi G\xc3\xbcell i Ferran Alsina van instal\xc2\xb7lar al terme de Santa Coloma de Cervell\xc3\xb3 a fi que "d\'aquesta manera l\'obrer es trob\xc3\xa9s en millors condicions higi\xc3\xa8niques d\'habitaci\xc3\xb3 i d\'aliments...". Aix\xc3\xb2 comport\xc3\xa0 la construcci\xc3\xb3 d\'una aut\xc3\xa8ntica col\xc3\xb2nia on no podia faltar l\'Escola i la Casa del Mestre. Dotada de les millors condicions que es donaven en el seu moment, en el 1987, l\'Escola encara continuava funcionant, si b\xc3\xa9 la Casa del Mestre, ha vist fragmentat el seu interior en dos habitatges que respecten totalment la seva estructura.'